《再次韵》
明代·黄云

济时勋业已无成，堆案图书境界清。
黄落素秋归社燕，绿阴朱夏语流莺。
宦情自向衰年薄，山色还同故国明。
混迹渔樵真吏隐，日携吴酒对君倾。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。